CELEX: 62010CN0130
Language: el
Date: 2010-03-11 00:00:00
Title: Υπόθεση C-130/10: Προσφυγή της 11ης Μαρτίου 2010 — Ευρωπαϊκό Κοινοβούλιο κατά Συμβουλίου της Ευρωπαϊκής Ενώσεως

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/26
            
         Προσφυγή της 11ης Μαρτίου 2010 — Ευρωπαϊκό Κοινοβούλιο κατά Συμβουλίου της Ευρωπαϊκής Ενώσεως
   (Υπόθεση C-130/10)
   2010/C 134/40
   Γλώσσα διαδικασίας: η αγγλική
   
      Διάδικοι
   
   
      Προσφεύγον: Ευρωπαϊκό Κοινοβούλιο (εκπρόσωποι: E. Perillo, K. Bradley, A. Auersperger Matić)
   
      Καθού: Συμβούλιο της Ευρωπαϊκής Ενώσεως
   
      Αιτήματα του προσφεύγοντος
   
   Το προσφεύγον ζητεί από το Δικαστήριο:
   
               —
            
            
               να ακυρώσει τον κανονισμό (ΕΕ) 1286/2009 (1) του Συμβουλίου, της 22ας Δεκεμβρίου 2009, για την τροποποίηση του κανονισμού (ΕΚ) 881/2002 (2), για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν,
            
         
               —
            
            
               να διατηρήσει σε ισχύ τα έννομα αποτελέσματα του κανονισμού 1286/2009 του Συμβουλίου έως την αντικατάστασή του,
            
         
               —
            
            
               να καταδικάσει το Συμβούλιο της Ευρωπαϊκής Ενώσεως στα δικαστικά έξοδα.
            
         
      Ισχυρισμοί και κύρια επιχειρήματα
   
   Το Ευρωπαϊκό Κοινοβούλιο φρονεί ότι ο κανονισμός (ΕΕ) 1286/2009 του Συμβουλίου, της 22ας Δεκεμβρίου 2009, για την τροποποίηση του κανονισμού (ΕΚ) 881/2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν, πάσχει ακυρότητα για τους εξής λόγους:
   
               —
            
            
               λόγω του σκοπού και του περιεχομένου του, η ορθή νομική βάση του κανονισμού είναι το άρθρο 75 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               επικουρικώς, δεν πληρούνται οι προϋποθέσεις επικλήσεως του άρθρου 215 της Συνθήκης για τη λειτουργία της Ευρωπαϊκής Ένωσης, διότι δεν υποβλήθηκε εγκύρως πρόταση και το Συμβούλιο δεν είχε εκδώσει προηγουμένως απόφαση σύμφωνα με το κεφάλαιο 2 του τίτλου V της Συνθήκης για την Ευρωπαϊκή Ένωση.
            
         Αν το Δικαστήριο ακυρώσει τον προσβαλλόμενο κανονισμό, το Κοινοβούλιο ζητεί, παρά ταύτα, από το Δικαστήριο να διατάξει, εφόσον το κρίνει αναγκαίο, σύμφωνα με το άρθρο 264, παράγραφος 2, της Συνθήκης για τη λειτουργία της Ευρωπαϊκής Ένωσης, τη διατήρηση των εννόμων αποτελεσμάτων του κανονισμού αυτού έως την αντικατάστασή του.
   
      (1)  ΕΕ L 346, σ. 42
   
      (2)  ΕΕ L 139, σ. 9